AlexejDobrolubov/national_council_slovak_2010 huggingface dataset:
12. schôdza NR SR - 4.deň - A. dopoludnia
Dátum: 2024-04-19
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

124. Ďakujem veľmi pekne. Ja budem mať aj samostatné vystúpenie za chvíľku, ale teraz iba v krátkosti. Pán poslanec Michelko, ja aj z tých vašich vyjadrení, ak dobre rozumiem, tak vaším cieľom je priniesť do kultúry kultúru, ktorá sa vám zdá, že tam chýba. A ja sa pýtam, že myslíte si, že naozaj politici sú tí, ktorí majú viac tej kultúry? Máte dojem, že tento parlament ukazuje, že je tu viac kultúry? Máte dojem, že vyjadrenia politikov dnes ukazujú, že sú naozaj kultúrni? Máte pocit, že oni naozaj pomáhajú tomu, že táto spoločnosť je viac kultúrna? Takže vy ste skutočne presvedčený o tom, že keď teraz politikom, osobitne pani ministerke kultúry, teda tú asi považujete za najviac kultúrnu osobnosť a osobu vo vašom živote, tak tomu rozumiem, že tá stelesňuje tú kultúru, tak potom bude Slovensko viac kultúrne. Tak tomu dobre rozumiem. A mňa by teda naozaj zaujímalo, že o tomto ste naozaj hlboko presvedčený? Že v tomto tkvie tá kultúra? Že tí politici, osobitne asi politici Slovenskej národnej strany, nominanti, tí dnes stelesňujú kultúru a chcete, aby o tomto bola celá naša kultúra na Slovensku. O tom asi ste hlboko presvedčený, lebo to, čo my sa vám tu snažíme zdeliť, že medzi tom, týmto, asi medzi nami je vážne, hlboké nedorozumenie a teraz máme rešpekt k tomu, že veci vidíme inak, ale domnievame sa, že nie je správne, aby ste sa rozhodli, že celá kultúra bude teraz taká, ako si to predstavujete práve vy, že toto je to zlé a nesprávne.
12. schôdza NR SR - 2.deň - B. popoludní
Dátum: 2024-04-17
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

12. Pán poslanec, ja som veľmi rada, že ste, samozrejme, vystúpili k tej časti, ktorej sa týkalo moje vyjadrenie, ale ja si to naozaj neviem dosť dobre predstaviť teraz, že s čím rýchlo prídete, ja pozitívne vnímam snahu niečo s tým robiť, ale skutočne si myslím, že jediné riešenie je vypustiť to, lebo ako teraz aby sme si povedali, že ako to znie, to je, kľúčový je tam odsek 4 v tom § 21, "ak úkonom realizácie", to môže byť akýkoľvek úkon, to môže byť aj otázka výberu projektov, "vznikne škoda štátu alebo investorovi, považuje sa takýto úkon, ktorým škoda vznikla," ja to trošku skracujem, aby z toho bolo zrejmé, "za úkon vykonaný so súhlasom štátu alebo investora, ktorý bol daný určením investície za strategickú investíciu a bol vážny a dobrovoľný". To znamená, tu sa rovno hlási vlastne štát k tej zodpovednosti a preberá na seba všetko. Akýkoľvek úkon. Tu, tu... vy hovoríte, viete, preto, aby to bolo rýchlo, no ale to, že to bude rýchlo, vlastne môže v sebe znamenať nejaké škody a akékoľvek. Ja som zvedavá teda, ako bude vyzerať tá právna úprava, ale domnievam sa, že tak ako je dnes nastavená civilnoprávna alebo trestnoprávna zodpovednosť, tak je nastavená dobre. A vy keď hovoríte, že sa to trestnoprávnej zodpovednosti nijako nedotkne, no tak tým, že vy budete vsúvať teraz do tejto právnej úpravy nejaké zadefinovanie toho, čo je vlastne ro... čo je vlastne koho súhlas, tak samozrejme, že vstupujete aj do subjektívnej stránky pre naplnenie spáchania trestného činu. A to, ako do nej vstúpime, tak to sa budeme baviť potom, samozrejme, pri konkrétnych skutkoch, ale určite akonáhle vlastne vy vstupujete do toho zadefinovania, čo je koho vlastne súhlas a vlas... (Prerušenie vystúpenia časomerom.)
12. schôdza NR SR - 1.deň - B. popoludní
Dátum: 2024-04-16
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

31. Tak. Ďakujem veľmi pekne pani poslankyni za jej vyjadrenie. Ja môžem povedať za poslanecký klub SaS, že nevieme podporiť pána profesora Klátika. Pravdou je, že z viacerých otázok, ktoré mu boli kladené aj za náš klub, bolo zrejmé, že pán profesor Klátik nie je si úplne vedomý, do akého orgánu je vlastne menovaný a dokonca ani tá časť, ktorá súvisela s úpravou v ústave, mu nebola veľmi známa, naozaj tápal vo svojich odpovediach. Ja sa domnievam, že nie je mu zrejmá ani záťaž. Aj z tej odpovede ohľadom záťaže to nebolo jednoznačné, či si je naozaj toho vedomý, do akého orgánu je menovaný a čo to bude preňho aj pracovne znamenať. Takže s ohľadom na všetko, čo sa dnes deje, ja si myslím, že kandidát na člena alebo členku Súdnej rady by mal mať určitú chuť a určitú vôňu a je pravdou, že pri pánovi profesorovi Klátikovi sme nič z toho nemohli badať a ani sme nemohli badať, že vie, kam vlastne menovaný je. Takže z tohto pohľadu je pre nás kandidát, ktorý nie je spôsobilý na takúto funkciu.
9. schôdza NR SR - 16. deň - A. dopoludnia
Dátum: 2024-02-27
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

227. Ďakujem veľmi pekne, pán poslanec. Ja si dovolím reagovať na tú časť, ktorá súvisí so zverejnením zákona z 8. februára, ktorým sa tu stal útok na spravodlivosť na Slovensku, a na tú časť k zverejneniu samotného zákona v Zbierke zákonov. Ja naozaj vlastne nerozumiem, prečo táto koalícia nezverejnila tento zákon, lebo tým, že ho nezverejnila do dnešného dňa, zákon, ktorý prešiel v skrátenom legislatívnom konaní, na ktorom netrebalo meniť ani čiarku, ani bodku, všetci to veľmi dobre vieme, minister spravodlivosti to veľmi dobre vie, vie aj to, že ani tam vlastne nemá priestor, aby niečo zásadné tam robil, ak tam žiadnu bodku nedoplní, ani interpunkčné znamienko, nič sa nestane. Už sa to toľkokrát čítalo hore-dole, je to schválený zákon, podpísaný predsedom parlamentu, premiérom, prezidentkou, nemôže vôbec nič na tom zmeniť, ale to, že jednoducho to naťahujú, je jednoznačne dôkazom toho, že vedia, že je to problém. Vedia, že ten zákon je problém. Lebo keby nemali toto presvedčenie, tak by nemali tieto vyhlásenia proti Ústavnému súdu, že mu neumožnia, aby konal. Dokonca pán minister Taraba, ja si myslím, že v poslednej debate išiel úplne do extrému, že keby teda on bol minister spravodlivosti, tak by minútu pred účinnosťou tohto zákona to zverejnil. To už je fakt extrém. A táto akože, táto úprimnosť tejto koalície, akože to je naozaj do očí bijúce, to je neuveriteľné. Naozaj to je neuveriteľné toto priznanie sa, že máme strach z Ústavného súdu, fakt máme strach, ako Ústavný súd bude konať v tomto prípade, máme taký veľký strach, že urobíme čokoľvek, čokoľvek, čo sa dá a je jedno, či to je v súlade so zákonom, ale urobíme čokoľvek, čo sa dá, aby sme mu neumožnili konať, lebo sa ho fakt, aleže fakt... (Prerušenie vystúpenia časomerom.)
9. schôdza NR SR - 16. deň - A. dopoludnia
Dátum: 2024-02-27
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

164. Ďakujem veľmi pekne. Asi by som zareagovala v tomto momente na pána poslanca Gašpara, kde neviem, kde sa mi vzdialil, aha, na pána poslanca. Bolo povedané mnohé a ja som si to už všimla aj z našich duelov, že sú tu rôzne vyhrážky, čo si teraz ešte zažijeme a pamätám si náš posledný duel, kde ste ma vystríhali, že mám sa tešiť z nižších trestných sadzieb, tak nechám toto bokom, a naozaj si myslím, osobitne od vás ako bývalého policajného prezidenta, neobstojí, aby ste sa takto vyhrážali. Myslím si, že bavme sa o právnej úprave, ktorá tu bola hanebne pretlačená, slúži účelovo osobitne aj vám, ste v konflikte záujmov. V niečom je to ľudsky pochopiteľné, že benefity z toho proste vnímate, ale jednoducho nijak to neobstojí ani v rámci toho, čo teraz uvádzate, že je tu spoločenská objednávka. Tak ja som si dovolila na to poukázať, že keď teda chcete spoločenskú objednávku, tak ňou je teda úplne niečo iné ako to, čo ste presadili 8. februára, a k čomu ani nemáte odvahu tento zákon zverejniť a nemáte ani odvahu, aby ste teraz povedali, že ste urobili hrubú chybu a aspoň nejakú jednu idete napraviť. Toľko, ďakujem.
9. schôdza NR SR - 13.deň - B. popoludní
Dátum: 2024-02-21
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

42. Ďakujem za slovo. Presne tak ako to odznelo, že tí, ktorí si zarobili poctivo a vedia jasne preukázať, ako prišli k svojmu majetku, sa nemajú o čo, nemajú o čo strachovať. Veď, mimochodom, veľká časť ľudí má dom alebo byt, ktorého v podstate vlastní banka, lebo majú hypotéku. Čiže toto je asi najväčší majetok, ktorý majú alebo ktorým disponujú a potom majú auto častokrát aj na lízing. Čiže množstvo ľudí žije v podstate v takých pomeroch, že to, čo si zadovážili, si ešte dostatočne splácajú. A presne takíto ľudia sa potom pozerajú na rôznych úradníkov, ktorí koľko? 700, 1 000, 1 500, som prehnal, keď hovorím 1 500 v čistom, možno, no nech poviem 10 rokov a to hovorím možnože aj veľa. Zarábajú tento peniaz a potom sa zrazu, keď sú nominovaní na vyššie funkcie, zistí, že majú veľký dom, pekne, nádherne prerobený, jak nepoviem vilu, tak určite veľký dom, ďalší dom, ďalšiu chatu a možno nejaký bytík s hypotékou. A teraz myslím na pána Gašpara teda mladšieho, ktorý bol v nedávnej minulosti medializovaný, a tam by bolo dobré vyvrátiť tieto podozrenia, pretože ja ho z ničoho neobviňujem. Môže byť šikovný mladý muž a už na prvý pohľad sa to zdá inak. Bolo dobre prijať tento zákon a jasne potom preveriť a vyvrátiť pochybnosť. Ten zákon neslúži len na zlé. Slúži aj na dobré, sa jasne môžu vyvrátiť pochybnosti u tých šikovných ľudí, ktorí si jasne nadobudli svoj majetok a len závisť ich očierňuje. Takže treba to prijať a vylúčiť spomedzi seba tých, ktorí práve nelegálne prišli k svojim majetkom.
9. schôdza NR SR - 13. deň - A. dopoludnia
Dátum: 2024-02-21
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

88. Ďakujem za slovo, pán predsedajúci. Tiež sa pripájam k výzve, aby ste odoslali zákon na ministerstvo spravodlivosti, nech je vydaný v Zbierke zákonov. Ak toto je útok na vás, tak sa ospravedlňujem, neni, nemá to byť útok, má to byť žiadosť o to, aby normálne, vecne bežali procesy. K tebe, milý pán poslanec Bužo, chcem ti povedať, že ja som extrémne citlivý, a to teraz nemyslím pejoratívne negatívne, ale naozaj ma to vždy zobudí, keď počujem, že aby mladí ľudia neutekali zo Slovenska, aby tu zostali, aby tu bolo prostredie, z ktorého sa budú tešiť a ktoré bude pre nich motivujúce. Niekedy sa často alebo teda niekedy sa dáva na prvé miesto, že je to o peniazoch a často sa potom skloňujú rôzne také podporné ukazovatele, že čo by sme im dali normálne reálne finančne do vrecka, aby teda sa im prilepšilo, ale v skutočnosti môžem aj za seba povedať, že z mnohých tých rozhovorov, a sám som to tak vnímal, tie peniaze nie sú, nie sú zďaleka vždy na prvom mieste. Je to o tom, že aká je klíma, aká je chuť pracovať, aká je chuť sa rozvíjať, aké sú podmienky, že či je tá príležitosť a či je tá príležitosť férovo nastavená. To tých mladých ľudí zaujíma veľmi, veľmi intenzívne, pretože oni sú na toto citliví. Dneska sú mladí ľudia veľmi flexibilní a keď cítia niekde krivdu, tak nemajú problém sa zodvihnúť a odísť. Ja som študoval v troch krajinách, pracoval v štyroch, piatich počas vysokej školy. Zaujímalo ma to, videl som svet, videl som úplne inú mentalitu naprieč Európou aj za veľkou mlákou. Ako tí ľudia rozmýšľajú, čo si ctia, čo dávajú na prvé miesto vo svojom rebríčku hodnôt. Tie peniaze na konci dňa, áno, sú dôležité, ale tá klíma, tá kultúra, to, to férové prostredie, to, to hrá zásadnú rolu a tento zákon prispieva k tomu, aby to férové prostredie bolo dobre nastavené, takže schváľme to.
9. schôdza NR SR - 13. deň - A. dopoludnia
Dátum: 2024-02-21
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

76. Ďakujem ti, pán poslanec Vašečka, za tvoje vystúpenie. Tiež by som chcel sa pripojiť k tej výzve, ktorá tu zaznieva, aby pán predseda našiel pero a podpísal zákon a poslal ho tam, kam sa sluší a patrí a nezostal mu na stole ladom-skladom. K tvojmu vystúpeniu, áno, takisto si hovoril o špecifikách a veciach, ktoré nefungujú, aj tvoji predrečníci veľa používali úplne presné a konkrétne príklady toho, že aké kauzy tu boli. Ono to totižto nie je tak, že by nám tento zákon len chýbal a my by sme sa teraz snažili o to, aby, respektíve však on je, len je bezzubý, ale my sa snažíme o zefektívnenie, ale ono to nie je len o tom, že to robíme tak preto, lebo sme prišli na to, že proste by sme ho chceli zlepšiť, ale on tu chýba ako soľ. Proste tu je tak veľa vykričaných príkladov, tak veľa medializovaných závažných podozrení a do očí bijúcich proste vecí, kedy ľudia užívajú väčšie majetky, ako mali príjem predpokladaný z toho, čo sa vie, napr. z majetkového oznámenia a podobne, čiže tento zákon potrebujeme ako soľ. Spoločnosť po ňom volá, tu sa ka... neprejde mesiac, že by proste nebilo do očí nejaký konkrétny príklad, kde by bolo treba preskúmať príjem alebo majetok, ktorý tento človek má. Že či naozaj nepochádza z nejakých nelegálnych zdrojov alebo z korupcie. Ja som hovoril už a poviem to aj teraz, že tento zákon alebo to, čo s ním chceme urobiť v tej novele, nie je žiaden hon na čarodejnice. Sú tam konkrétne stanovené lehoty, konkrétne stanovené procedúry, konkrétne stanovené procesy, ako sa aj ten, ktorých príjem a majetok sa skúma, môže zdôvodniť, čiže má to presne jasný postup a nie je sa čoho báť, nie je sa čoho báť. Teda pokiaľ človek nemá za ušami.
9. schôdza NR SR - 12.deň - B. popoludní
Dátum: 2024-02-20
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

146. Ďakujem za slovo, pán predsedajúci. Anežka, výborne si vystihla niektoré momenty toho zákona, jeden z nich je, že nejde len o to, že kto disponuje akým majetkom, aké má výdavky, tá doba kešu, je ešte výborné si vôbec to uvedomiť, že niekto donesie, alebo resp. zaplatí miliónovú pohľadávku v keši, že, akože kto, kto, kto je partii s takýmto človekom, kto s ním susedí, kto si od neho prenajíma byt, kto s ním jednoducho obchoduje, akože to, to, to vás nemôže nechať chladnými a nevyvolať otázky. Akože to, to sa im musí pohnúť proste. A byť v strane s takýmito ľuďmi, to, to musíte mať veľmi dobre v sebe vysporiadané. Ale dobre, však. Čiže neni, neni to len o tom, že kto akým kešom disponuje, ale aj o tom, že kto má aké výdavky, aké má, akú má spotrebu, že čo, aké, majetok, aký majetok na ňom vidíš. Presne, tie hodinky, čo si spomínala. Alebo napríklad také kúpanie sa v kaštieli v luxusnom, hej, alebo napríklad proste nejaké mimoriadne výdavky, ktoré vidíš, že ten človek si jednoducho, nazvime to tak blahosklonne, že užíva život. Je na tom krásne vidno, že ten človek disponuje zjavne niečím, na čo si nemohol zarobiť. A tento zákon, ktorý predkladáme, presne toto pozná, že pokiaľ, a teraz nehovoríme vôbec o anonymoch, tento podnet na základe tohto zákona, keby sa to prijalo, to nemôže podať anonym, to musí podať konkrétna fyzická osoba, ktorú správca dane, čiže ten, ktorý, mu bude doručené toto oznámenie, presne bude preverovať na základe konkrétneho podania, konkrétneho označenia majetku alebo spotreby, ktorá by sa mala preskúmať, pretože vzbudzuje legitímne otázky, a keď to bude dôvodné, tak vyzve tento správca dane túto osobu, aby si to odôvodnila. Čiže toto je dôležité, skúmať presne to, čo je podozrivé a vidno to na prvý... (Prerušenie vystúpenia časomerom.)
9. schôdza NR SR - 12.deň - B. popoludní
Dátum: 2024-02-20
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

142. Ďakujem, Gábor, že si vytiahol ten citát, ktorý, si myslím, že je krásne zrkadlo súčasnému predsedovi vlády, teraz myslím ten citát z roku 2002, keď reagoval na Vladimíra Mečiara v RTVS-ke, že musel by žiť minimálne 250 rokov ako korytnačka, aby si zarobil na taký luxusný život, ako Vladimír Mečiar, a resp. aby si kúpil niečo podobné ako Elektra, ako vila Elektra. Je to výborné zrkadlo aj preto, pretože vieme, a veľmi dobre si spočítať, keď pán Fico je dlhodobo známy tým, že obľubuje luxus a žil aj napríklad u spomínaného pána Bašternáka. Sedem rokov si dajme tomu že prenajímal tento luxusný byt naozaj na vychytenej lokalite, kde len za tento nájom musel, keby platil komerčnú cenu, dávať niekoľko tisíc eur mesačne. Tak čiže ináč povedané, väčšinu platu vtedajšieho poslanca alebo predsedu vlády dával len na nájom tohto bytu. Väčšinu platu. Pritom si ešte určite zadovážil aj iné veci, určite si nekupoval len tie najlacnejšie potraviny a tak, čiže ináč povedané, a teraz to nechcem zjednodušovať, ale naozaj sa to tak dá povedať, žil z ruky do úst. Keď miniete z päťtisícového platu 3,5-4-tisíc na nájom a zostane vám 1 000-1 500 euro, tak si zadovážite akurát tak tú bežnú réžiu a ste vybavení. Neodložíte si desiatky a už vôbec si neodložíte stovky tisíc eur na to, aby ste si mohli v posledných rokoch kúpiť luxusný byt niekde v Bratislave, ktorý má minimálnu hodnotu, minimálnu hodnotu 750-tisíc. To je len zalepenie očí, že však dlho je vo funkcii, tak si našetril. Vôbec nie.
9. schôdza NR SR - 12.deň - B. popoludní
Dátum: 2024-02-20
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

82. Ďakujem ti, Richard, za tvoj príspevok v rozprave aj tebe, Anka, za to, že predkladáte tento návrh. Áno, 25. marec 1988 je jeden z takých vzácnych dní a príležitostí, kedy môžeme byť hrdí, a ma to zaujalo, ako si povedal, že naozaj často môžeme tak intenzívne hľadať, aby sme sa zhodli spoločne ako spoločnosť, že ktoré sú tie momenty v našej histórii, na ktoré vieme byť právom hrdí a vieme sa nimi popýšiť a zobrať si príklad a vidieť tam to vzácne.... hodnoty a vzácnych ľudí. A tu chcem povedať, že som si spomenul na jednu takú aktuálnu, také politické vyjadrenie predsedu vlády, ktorý povedal, že keby, a teraz je to trošku akože taká iná téma, ale on povedal, že keby na Slovensku vypukla vojna, že podľa neho si 90 % mladých ľudí zoberie péenku. A napadlo ma to tak pri tom, ako si rozprával o tomto sviatku, preto, lebo nesúhlasím s tým, nemyslím si, že mladí ľudia sú takí bojkovia, myslím si len, že potrebujú, to staré také latinské to zachytilo dobre, že exempla trahunt, čiže príklady tiahnu, a tak ako potrebujeme mať tie vzácne dni vyzdvihnuté a pripomínať si ich, tak v nich a za nimi potrebujeme vidieť tých vzácnych ľudí, ktorí sa v nich angažovali, boli v histórii aktívni a ukázali nám to, za čo je dôležité a za čo sa oplatí stáť aj v týchto dňoch alebo v tomto dni, 25. marci ’88 vidíme vzácnych ľudí. Jeden už bol spomenutý, bol to pán Neuwirth, ale boli tam aj iní, boli tam Krčméry, Jukl a podobne a bolo tam kopec mladých ľudí, ktorí mali dobrý príklad a postavili sa za správnu vec, myslím si, a preto to aj ja podporím, že toto majme medzi štátnymi sviatkami.
6. schôdza NR SR - 22. deň - A. dopoludnia
Dátum: 2024-01-24
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

140. Ďakujem kolegyni za diskusný príspevok. Áno, stále sme v dlhej rozprave o skrátenom legislatívnom konaní. Po ministrovi Suskovi už, ak ma pamäť neklame, možnože tam bol ešte nejaký jeden alebo pár faktických z radov koalície, aby sa zastali teda tohto návrhu, ale v podstate tu už týždeň odznieva to, že to skrátené konanie nie je odôvodnené a že tie dôvody sú vymyslené. A nikto už na to ani nereaguje, už sa ani nenamáhajú to kolegovia z koalície obhajovať, už im je to všetkým jasné, že nehrozia ani žiadne hospodárske škody, už sa nikto nenamáha, aby aspoň zopakoval, že ešte stále existujú nejaké porušovania ľudských práv, pretože za ten mesiac ich mohli predložiť, rozoberať. Mohli si stáť za svojím, nestalo sa to. Takisto nehrozí žiadne bezpečnostné riziko, práve naopak, tento návrh keď by prešiel, tak bezpečnosť v našej krajine sa len zhorší. Čiže kolegovia už nemajú chuť diskutovať, ale aj preto, že sami vedia, že nie sú dôvody, žiadne argumenty, ktoré by stáli na ich strane a podporili to, že prečo toto treba držať v skrátenom legislatívnom konaní. Uvidíme, aká bude rozprava o celkom to vecnom znení návrhu, však ona už aj beží aj počas tohto rokovania. Za všetko možnože bude aj hovoriť výraz pána kolegu z ústavnoprávneho výboru pána Mažgúta, ktorý bol prekvapený napríklad, keď sa na tom výbore dozvedel, že sa týmto návrhom ruší ÚŠP. Takže uvidíme, že čo ich všetko prekvapí, o čom nevedia, že tam je, aj keď už sme podstatnú časť povedali.
6. schôdza NR SR - 22. deň - A. dopoludnia
Dátum: 2024-01-24
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

66. Zapnite mikrofón. No výborne, ďakujem. Pani Cigániková, ako ste správne pomenovali, tak nie sú dôvody na skrátené legislatívne konanie. Niežeby to bola nejaká, nejaký veľmi veľký a ostrý kamienok v topánke ľudí, pretože oni veľmi na to nereflektujú, pokiaľ sa im to nevysvetlí, no a to vysvetlenie je presne v tom, že pokiaľ ne... to nejde štandardným procesom, tak sa v zákonom narobia chyby. Videli sme to už v tomto volebnom období, keď vláda opravovala v podstate bezprostredne po tom, čo si prijala zákon č. 1, novelou zákona č. 2, to, čo v tom prvom zákone bolo chybné, teraz sa bavíme o tom, myslím, kompetenčnom zákone a zákone o civilnej leteckej doprave, aby som bol konkrétnejší. Nuž ale to je ten menší problém, že sú tam chyby. Horší, horší problém a horšia vec je to, keď to je ideovo celkovo zamerané zle, hej, pretože v krajine, kde máme problém s korupciou... Ja viem, že pán Kaliňák sa v tom prvom období, teda respektíve, opravujem sa, v treťom období vlády Roberta Fica vyjadril, že neni korupcia na najvyššom poschodí, potom sme to videli, že čo to znamená, keď sa rozviažu ruky polícii, 40 právoplatne odsúdených a stovky ďalej vyšetrovaných ľudí. Čiže tá korupcia tam bola a nebola ako šafránu, ale práve naopak, rozbujnela. Čiže toto by bolo potrebné posilniť, naďalej garantovať rozviazané ruky polícii, a nie narýchlo znižovať tresty, hoc teda ako s peknými ľúbivými výhovorkami, lebo to dobre znie, ale tam kdesi v tej podstate vecí je nielen logická, ale aj vecná chyba.
6. schôdza NR SR - 22. deň - A. dopoludnia
Dátum: 2024-01-24
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

2. Ďakujem pekne za slovo. Chcem vás pozdraviť, keďže som v podstate prvý ročník... prvý rečník tohto dňa, dobré ráno všetkým, kolegovia. Anežka, ďakujem ti za tvoje vystúpenie, tiež si sa dotkla toho odôvodnenia, že či teda to skrátené legislatívne konanie je opodstatnené, alebo nie je, a tiež si hovorila aj o obsahu, že čo, čo sa má zrýchliť, čo sa má dosiahnuť týmto návrhom, keď ho teda prerokujeme v zrýchlenom legislatívnom konaní. Ja som si medzičasom, keďže som mal priestor ešte od včerajšej rozpravy po dnes trošku uvažovať nad tým, čo si hovorila, našiel taký citát od známeho autora Solženicyna, ktorý dobre vystihuje to, čo si hovorila aj ty: „Ak pripustíme beztrestnosť zločincov, podrývame základy spravodlivosti a dokazujeme, že podlosť sa netrestá, ale prináša moc a blahobyt.“ A toto je presne to, na čo upozorňujeme, nejde o to, že meniť trestné kódexy by bolo a priori zlé. To nikto nehovorí. Ani nehovoríme, že každý jeden riadok toho návrhu je zlý a treba to ako celok úplne zhodiť zo stola. Iste je legitímne a v slovenskej spoločnosti dlhšie prebieha debata o niektorých, naozaj niektorých veľmi špecifických, malých oblastiach, kde výrazne tie tresty sú vyššie, ale to sa týka napríklad trestov za marihuanu a podobné veci alebo za krádeže drobného tovaru, ale nie určite pri ekonomických trestných činoch a korupcii, tam tresty treba podržať vysoké.